

**PROGRAMUL OPERAŢIONAL CAPITAL UMAN**

**Axa prioritară nr. 6 - Educație și competențe**

Prioritatea de investiții – 10.i. Reducerea și prevenirea abandonului școlar timpuriu și promovarea accesului egal la învățământul preșcolar, primar și secundar de calitate, inclusiv la parcursuri de învățare formale, nonformale și informale pentru reintegrarea în educație și formare

Obiective Specifice *O.S.6.2. Creșterea participării la învățământul ante-preșcolar și preșcolar, în special a grupurilor cu risc de părăsire timpurie a școlii, cu accent pe copiii aparținând minorității roma și a celor din mediul rural*

**GHIDUL SOLICITANTULUI - CONDIȚII SPECIFICE**

**DEZVOLTAREA SERVICIILOR DE EDUCAȚIE ANTEPREȘCOLARĂ**

**2018**

**ABREVIERI UTILIZATE**

|  |  |
| --- | --- |
| AMPOCU | Autoritatea de Management pentru Programul Operațional Capital Uman |
| AP | Axa Prioritară |
| CE | Comisia Europeană |
| CM POCU | Comitet de Monitorizare Programul Operațional Capital Uman |
| CPP | Cerere de Propuneri de Proiecte |
| FEDR | Fondul European de Dezvoltare Regională |
| FSE | Fondul Social European |
| ISCED | Internațional Standard Clasification of Education |
| MEN | Ministerul Educației Naționale |
| OI | Organism Intermediar |
| ONG | Organizație Nonguvernamentală |
| OS | Obiectiv Specific |
| PNR | Programul Național de Reformă |
| PI | Prioritate de Investiții |
| PO | Program Operațional |
| POCU | Programul Operațional Capital Uman 2014 - 2020 |
| PTȘ | Părăsirea Timpurie a Școlii |
| SMIS | Sistemul Unic de Management al Informației |
| TIC | Tehnologia Informației și Comunicării |
| UE | Uniunea Europeană |

**Cuprins**

[**CAPITOLUL 1.** **Informații despre apelul de proiecte** 4](#_Toc518900040)

[**1.1.** **Axa prioritară, prioritatea de investiții, obiectiv specific** 4](#_Toc518900041)

[**1.2.** **Tipul apelului de proiecte și perioada de depunere a propunerilor de proiecte** 4](#_Toc518900042)

[**1.3.** **Acțiunile sprijinite și activități** 5](#_Toc518900043)

[**1.3.1.** **Tipuri de activități sprijinite** 5](#_Toc518900044)

[**1.3.2.** **Teme secundare FSE** 6](#_Toc518900045)

[**1.3.3.** **Teme orizontale** 7](#_Toc518900046)

[**1.3.4.** **Informare și publicitate** 8](#_Toc518900047)

[**1.4.** **Tipuri de solicitanți și parteneri eligibili** 8](#_Toc518900048)

[**1.5.** **Durata proiectului** 8](#_Toc518900049)

[**1.6.** **Grupul țintă al proiectului** 8](#_Toc518900050)

[**1.7.** **Indicatori** 10](#_Toc518900051)

[**1.8.** **Alocarea stabilită pentru apelul de proiecte** 11](#_Toc518900052)

[**1.9.** **Valoarea minimă și maximă a proiectului, rata de cofinanțare** 11](#_Toc518900053)

[**1.9.1.** **Cofinanțarea națională (cofinanțarea publică și cofinanțarea proprie)** 12](#_Toc518900054)

[**CAPITOLUL 2.** **REGULI PENTRU ACORDAREA FINANȚĂRII** 12](#_Toc518900055)

[**2.1.** **Eligibilitatea solicitantului și a partenerilor** 12](#_Toc518900056)

[**2.2.** **Eligibilitatea proiectului** 12](#_Toc518900057)

[**2.3.** **Eligibilitatea cheltuielilor** 12](#_Toc518900058)

[**2.3.1 Încadrarea cheltuielilor** aferente proiectului în categoriile/ subcategoriile de cheltuieli conform MySMIS: 12](#_Toc518900059)

[**2.3.2 Reguli generale și specifice de decontare** 22](#_Toc518900060)

[**CAPITOLUL 3. Completarea cererii de finanțare** 23](#_Toc518900061)

[**CAPITOLUL 4. Procesul de evaluare și selecție a proiectelor** 23](#_Toc518900062)

[**CAPITOLUL 5. Depunerea și soluționarea contestațiilor** 23](#_Toc518900063)

[**CAPITOLUL 6. Contractarea proiectelor – descrierea procesului** 23](#_Toc518900064)

[**CAPITOLUL 3.** **ANEXE** 24](#_Toc518900065)

# **Informații despre apelul de proiecte**

## **Axa prioritară, prioritatea de investiții, obiectiv specific**

Pentru a obține finanțare în cadrul prezentei cereri de propuneri de proiecte, propunerile trebuie să se încadreze în:

* Axa prioritară – nr. 6 Educație și competențe
* Prioritatea de investiții – 10.i. Reducerea și prevenirea abandonului școlar timpuriu și promovarea accesului egal la învățământul preșcolar, primar și secundar de calitate, inclusiv la parcursuri de învățare formale, nonformale și informale pentru reintegrarea în educație și formare
* Obiectiv Specific: O.S.6.2.- Creșterea participării la învățământul ante-preșcolar și preșcolar, în special a grupurilor cu risc de părăsire timpurie a școlii, cu accent pe copiii aparținând minorității roma și a celor din mediul rural

**Rezultatele așteptate** în urma implementării operațiunilor finanțate în cadrul acestei cereri de propuneri de proiecte vizează:

* *Creșterea ratei de cuprindere în învățământul antepreșcolar și preșcolar, în special pentru categoriile dezavantajate de copii;*

## **Tipul apelului de proiecte și perioada de depunere a propunerilor de proiecte**

Apelul de proiecte este un apel de tip competitiv, cu termen limită de depunere.

**Sistemul informatic MySMIS 2014 va fi deschis în data de……….2018 ora…. şi se va închide în 30 decembrie 2020.**

CONTEXT

Sistemul de învățământ românesc a trecut prin reforme importante în ultimele decenii, cu toate că există importante acțiuni nefinalizate. România a înregistrat o ușoară creștere în domeniul îngrijirii și educației timpurii a copiilor cu vârste între 3 și 6 ani, rata brută a înscrierilor crescând de la 71,8% în 2003/2004 la 78,4% în 2011/2012. Serviciile de educație și îngrijire în creșe a copiilor cu vârsta 0-2 ani sunt însă relative rare, numai 2% dintre copiii din această categorie fiind înscriși la creșă[[1]](#footnote-1).

Îmbunătățirea participării la educație de la o vârstă timpurie prin accesul la centre de educație și îngrijire ar avea un efect pozitiv privind înscrierea copiilor ai căror părinți au nevoie de astfel de servicii, în special mamele care lucrează și nu au pe nimeni în familie care să se ocupe de îngrijirea copiilor. Pentru majoritatea gospodăriilor în care acest sprijin nu este necesar, cei mai mulți experți sunt de părere că serviciile de îngrijire a copiilor de 0-2 ani ar trebui să se axeze în primul rând pe implicarea și educarea părinților sau îngrijitorului, printr-o abordare multisectorială care poate include vizite la domiciliu pentru a încuraja interacțiunile părinte-copil, consiliere și educație pentru părinți și îngrijitori privind sănătatea, igiena, nutriția și etapele importante în dezvoltarea copiilor, formare de grup și împărtășirea experiențelor, în special pentru comunitățile rurale sărace.

Măsurile de prevenire au scopul de a reduce riscul de părăsire timpurie a școlii înainte de debutul problemelor. Astfel de măsuri optimizează oferta de educație și formare profesională pentru a sprijini rezultate școlare mai bune și pentru a înlătura obstacolele din calea succesului educațional. Acest tip de măsuri au scopul de a stabili o bază solidă timpurie care permite elevilor dezvoltarea potențialului și creează oportunitățile pentru o mai bună integrare în școli.

Extinderea serviciilor de educație și îngrijire timpurie ar presupune o creștere a ratelor brute de înscriere de la 2 la 23% pentru copii în vârstă până la 2,99 ani (aproximativ 15.000 de noi înscriși/an).

Educația incluzivă pentru copiii cu cerințe educaționale speciale și acordarea de sprijin intensiv grupurilor aflate în situație de risc, inclusiv copii romi, trebuie să fie în centrul acestei abordări practicate la nivel național în domeniul educației și îngrijirii timpurii a copiilor antepreșcolari.

**SCOPUL APELULUI DE PROIECTE**

Scopul principal al apelului constă în dezvoltarea unor proiecte în mecanism competitiv, în vederea implementării la nivel național a măsurilor destinate creșterii ratelor de participare la educație antepreșcolară a copiilor până la 2 ani.

## **Acțiunile sprijinite și activități**

### **Tipuri de activități sprijinite**

În cadrul acestei cereri de proiecte vor fi susținute în mod corelat măsuri sistemice din cadrul OS 6.2., menite să asigure îmbunătățirea participării la educație de la o vârstă timpurie prin creșterea accesului la centre de educație și îngrijire pentru antepreșcolari.

În vederea îndeplinirii **OS 6.2.** vor fi finanțate prin FSE în scopul sprijinirii **participării la învăţământul antepreșcolar și preșcolar în special a grupurilor cu risc de părăsire timpurie a școlii, cu accent pe copiii aparținând minorității Roma și a celor din mediul rural:**

1. **Sprijinirea participării la învăţământul antepreșcolar, furnizarea de servicii de informare și consiliere a părinţilor, programe de educație parentală, inclusiv măsuri de acompaniere și de asigurare de sprijin financiar**.

*NB măsurile de acompaniere vor fi minime și se vor limita strict la aria stimulării participării la învăţământul antepreșcolar*;

**2. Asigurarea resurselor umane calificate pentru învățământul antepreșcolar, inclusiv prin încurajarea mobilităţii personalului didactic prin scheme de mobilitate profesională, asigurarea unor programe de mentorat**;

3. **Asigurarea/ dezvoltarea și utilizarea de noi servicii şi materiale de învăţare pentru copiii din învățământul antepreșcolar, în special pentru copiii aparținând minorității Roma și copiii cu dizabilități**;

4. **Promovarea de bune practici în aria facilitării accesului la Ingrijire si Educatie Timpurie a Copiilor/Early Childhood Education and Care (ECEC), valorificând rezultatele unor proiecte/programe iniţiate/dezvoltate în parteneriat, inclusiv la nivel transnațional**.

Pe baza activităților detaliate mai sus, se va avea în vedere în cadrul cererii de finanțare prezentarea unor informații detaliate în legătură cu instituirea și susținerea parteneriatelor locale între autorități, comunități, părinți și ONG-uri, condiție de implicare în înființarea de noi creșe și de acordare de sprijin relevant pentru educația și îngrijirea timpurie.

Dezvoltarea resurselor didactice pentru învățământul antepreșcolar va avea în vedere:

* Înființarea/funcționarea/susținerea financiară a unor creșe sau a unor grupe de educație și îngrijire antepreșcolari în cadrul grădinițelor existente;
* Elaborarea de seturi de materiale curriculare auxiliare pentru învățământul antepreșcolar, inclusiv pentru învățământul special, conform tipului sau gradului de dizabilitate diagnosticată;
* Încurajarea modurilor creative de predare-evaluare, centrate pe nevoile de învățare ale copiilor.

Se va avea în vedere și sprijinirea familiilor în îndeplinirea rolului de parteneri în experiența educațională timpurie a copiilor lor, în special în cazul familiilor cu dificultăți economice, cu domiciliul în comunități izolate fără servicii și resurse adecvate, marginalizate din cauza culturii sau a religiei sau a lipsei de educație sau experiență a părinților (ex.: activități de educație parentală, implementarea de campanii de conștientizare pentru a promova participarea parentală la educația și îngrijirea timpurie a copiilor, asigurarea serviciilor de mentorat pentru grupuri vulnerabile ș.a.).

În cadrul proiectului, vor fi avute în vedere dezvoltarea de servicii de educație destinate ante preșcolarilor, respectiv căi de îmbunătățire a serviciilor oferite, în vederea extinderii de servicii de educație de calitate în creșe, la nivel național.

**Pentru evitarea suprapunerilor și a dublei finanțări, antepreșcolarii din grupul țintă al proiectelor finanțate în apelul ”Școala pentru toți” (AP 6), respectiv în cadrul apelurilor din cadrul AP 4 – PI 9.ii (OS 4.1 și OS 4.2.)**, **AP5 – PI 9.vi (OS 5.1 &OS 5.2) NU vor putea constitui grup țintă pentru acest apel de proiecte.**

Cadrul legal și strategiile relevante pentru acest apel de proiecte se regesc în Anexa 1.

### **Teme secundare FSE**

Proiectele trebuie să îndeplinească condițiile privind temele secundare FSE prevăzute în documentul *Orientări privind accesarea finanțărilor în cadrul Programului Operațional Capital Uman 2014-2020,* versiunea aprilie 2016, cu modificările și completările ulterioare CAPITOLUL 4, SUBPUNCTUL 4.4. Teme secundare FSE, http://www.fonduri-ue.ro/images/files/programe/CU/POCU 2014/20.04/ORIENTARI.GENERALE.POCU.pdf.

În cadrul AP 6/ PI 10.1/ OS 6.2. sunt vizate temele secundare prezentate în tabelul următor mai jos. Alocările din tabelul de mai jos reprezintă alocări indicative la nivelul AP 6. Prin urmare, în cadrul proiectului va trebui să evidențiați sume calculate pentru măsurile care vizează teme secundare relevante pentru proiect. Pentru temele secundare de mai jos se va avea în vedere un buget care să reprezinte minim procentul indicat în tabel calculat la totalul cheltuielilor eligibile ale proiectului.

|  |  |
| --- | --- |
| **Tema secundară** | **Pondere din alocarea pe tip de regiune de dezvoltare** |
| 02 Inovare socială | 5% |
| 05 Îmbunătățirea accesibilității, a utilizării și a calității tehnologiilor informației și comunicațiilor | 14% |
| 06 Nediscriminare | 3% |

În elaborarea cererii de finanțare, prin anumite activități, veți viza cel puțin o temă secundară dintre cele aferente axei prioritare. Pentru respectiva temă secundară veți avea în vedere un buget care să reprezinte minim procentul indicat în tabel, calculat la totalul cheltuielilor eligibile ale proiectului.

**Aspecte privind inovarea socială**

**Inovarea socială** presupune dezvoltarea de idei, servicii și modele prin care pot fi mai bine abordate provocările sociale, cu participarea actorilor publici și privați, inclusiv a societății civile, cu scopul îmbunătățirii serviciilor sociale[[2]](#footnote-2).

Programul Operațional Capital Uman promovează inovarea socială, în special cu scopul de a testa, și, eventual, a implementa la scară largă soluții inovatoare, la nivel local sau regional, pentru a aborda provocările sociale.

Inovarea socială are o importanță deosebită mai ales în contextul inițiativelor din domeniul incluziunii sociale și a combaterii sărăciei, având în vedere faptul că acestea vizează cu prioritate comunitățile marginalizate aflate în risc de sărăcie și excluziune socială.

Exemple de teme de **inovare socială** care ar putea fi utilizate în cadrul acestui apel se pot referi la:

* activități și inițiative inovative (inclusiv cu participarea actorilor sociali de la nivelul comunităților locale) care vizează, pe de-o parte, creșterea participării la învățământul antepreșcolar, în special pentru copiii care provin din mediul rural, din comunități dezavantajate, cei de etnie romă, și, pe de altă parte, promovarea unor metode inovative de educație, cu scopul asigurării timpurii a egalității șanselor de acces la o educație de calitate, pentru asigurarea creșterii ratei de participare la nivele superioare de educație, cu consecințe favorabile pe termen mediu asupra reducerii fenomenului părăsirii timpurii a școlii.
* Activități și practici inovatoare în ceea ce privește formarea inițială și continuă a personalului didactic și managerial care va asigura dezvoltarea și furnizarea unor servicii de educație și îngrijire timpurie de calitate pentru copii de vârstă preșcolară.

**Solicitantul și partenerii eligibili trebuie să evidențieze în formularul de aplicație modul în care propunerea de proiect contribuie la inovarea socială, conform celor prezentate mai sus.**

### **Teme orizontale**

În cadrul proiectului dumneavoastră va trebui să evidențiați, în secțiunea relevantă din cadrul aplicației electronice, contribuția proiectului la temele orizontale stabilite prin POCU 2014-2020. **Prin activitățile propuse în cadrul proiectului va trebui să asigurați contribuția la cel puțin una din temele orizontale de mai jos:**

* Egalitatea de șanse, non-discriminarea.[[3]](#footnote-3) Egalitatea între femei și bărbați. Tema vizează promovarea egalității de șanse, combaterea discriminării pe criterii de origine rasială sau etnică, religie sau credință, handicap, vârstă, gen sau orientare sexuală și a dificultăților de acces de orice tip și asigurarea accesului egal la serviciile de interes general.
* Utilizarea TIC și contribuția la dezvoltarea de competențe digitale.

Acțiunile specifice menite să răspundă nevoilor persoanelor din categoriile expuse unui risc crescut de discriminare includ măsurile specifice țintite către îmbunătățirea accesului și participării la servicii de educație și îngrijire timpurie adresate antepreșcolarilor.

Totodată, în contextul măsurilor avute în vedere pentru promovarea incluziunii sociale și combaterea sărăciei, se va urmări crearea unor facilități speciale (creșe), inclusiv pentru persoanele cu dizabilități și alte categorii de persoane dezavantajate. În plus, în cadrul acțiunilor integrate țintite către combaterea sărăciei la nivelul comunităților, vor fi susținute campanii de conștientizare și acțiuni specifice pentru creșterea responsabilității sociale și promovarea inițiativelor de voluntariat și a incluziunii active, pentru combaterea tuturor formelor de discriminare și promovarea egalității de șanse.

Pentru informații privind temele orizontale se va consulta: Ghid integrare teme orizontale în cadrul proiectelor finanțate din FESI 2014-2020 disponibil la <http://www.fonduri-ue.ro/orientari-beneficiari>

### **Informare și publicitate**

Activitatea de informare și publicitate este realizată în conformitate cu prevederile documentului *Orientări privind accesarea finanțărilor în cadrul Programului Operațional Capital Uman 2014-2020*, versiunea aprilie 2016, cu modificările și completările ulterioare, CAPITOLUL 9„*Informare și publicitate*”.

## **Tipuri de solicitanți și parteneri eligibili**

Pentru această cerere de propuneri de proiecte categorii de solicitanți sunt:

* *MEN și agenții, structuri/alte organisme aflate în subordinea/coordonarea MEN şi alte organisme publice cu atribuții în domeniul educației și formării profesionale, inclusiv asigurarea calității în învățământul preuniversitar*
* *Instituții de învățământ (ISCED 0) acreditate, publice și private, din rețeaua școlară națională*
* *Furnizori de servicii de orientare, consiliere, mediere școlară și servicii alternative, publici și privați*
* *Parteneri sociali din învățământul preuniversitar (ex. organizații sindicale)*
* *Instituții/agenții guvernamentale cu atribuții în domeniul incluziunii sociale*
* *APL cu atribuții în domeniul educației de nivel preuniversitar*
* *ONG*

*Comunitățile care vor beneficia de măsurile vizate în cadrul acestei PI vor fi excluse de la finanțarea asigurată la nivelul AP4-PI 9.ii.*

## **Durata proiectului**

Perioada de implementare a proiectelor este de maxim 24 luni. Proiectele care vor prevedea o perioadă de implementare mai mare de 24 luni vor fi respinse.

La completarea cererii de finanțare în sistemul electronic va trebui evidențiată durata fiecărei activități și sub activități incluse în proiect.

## **Grupul țintă al proiectului**

În cadrul prezentei cereri de propuneri de proiect grupul țintă eligibil cuprinde următoarele categorii:

*Pentru realizarea OS 6.2.:*

* + Ante-preşcolari
  + Părinți/tutori/persoana care are în grijă copilul cu părinţi plecaţi la muncă în străinătate
  + Personal didactic din EÎCP (Educatie si Ingrijire Copii Prescolari).

**Valorile minime acceptate ale participanților pe categorii de grupuri țintă eligibil sunt prezentate mai jos:**

|  |  |  |  |
| --- | --- | --- | --- |
| **Obiectiv specific** | **Categorie de grup țintă** | **Pentru grupul țintă cu domiciliul stabil** într-una dincele 7 regiuni mai puțin dezvoltate ale României | **Pentru grupul țintă cu domiciliul stabil în** regiunea dezvoltată a României |
| **OS 6.2.** | Antepreșcolar | 5 grupe antepreșcolari  (50 copii 0-2 ani) | 5 grupe antepreșcolari  (50 copii 0-2 ani) |

Proiectele care au un grup ţintă mai mic decât cel precizat în condițiile de mai sus vor fi respinse.Activitățile proiectului vor implica în proporție de minim 20% grupul țintă format din grupe de creșă situate în localități din mediul rural/zone periurbane dezindustrializate/zone dezavantajate socio-economic.

Grupul ţintă eligibil în cadrul acestei cereri de propuneri de proiecte include numai cetăţeni UE cu domiciliul sau reşedinţa legală în România.

|  |
| --- |
| **Grupul țintă format din antepreșcolari va fi selectat pe baza unei metodologii, folosindu-se criteriile de selecție detaliate în Anexa 6 a prezentului Ghid al solicitantului, astfel încât minimum 20% dintre copiii selectați să provină din familii în care părinții/reprezentantul legal se încadrează cu venitul mediu brut lunar cumulat între 0-224 lei, respectiv minimum 30% dintre copiii selectați să provină din familii în care părinții/reprezentantul legal se încadrează cu venitul mediu brut lunar cumulat între 225-699 lei.** |

**a) Pentru a fi eligibile**, **persoanele din grupul țintă format din *antepreșcolari* trebuie să îndeplinească CUMULATIV următoarele condiții:**

* au domiciliul sau reședința în regiunea de dezvoltare selectată prin proiect (una din cele 7 regiuni mai puțin dezvoltate ale României sau regiunea dezvoltată);
* la intrarea în  proiect să aibă vârsta între 0-2 ani[[4]](#footnote-4)[1];
* la intrarea în  proiect, nu erau înscriși într-o creșă.

Grupul țintă format din antepreșcolari va include copii selectați conform prevederilor prezentului Ghid și corelat cu cerințele prevăzute în Anexa 6 la ghid.

Apartenența la grupul țintă format din antepreșcolari se va realiza la data la care persoana va beneficia pentru prima dată de sprijinul oferit prin proiect prin adeverința de înmatriculare a copilului în învățământul antepreșcolar.

1. **Pentru a fi eligibile, persoanele din grupul țintă format din *părinți/ tutori* *ai antepreșcolarilor* trebuie să îndeplinească CUMULATIV următoarele condiții:**

* au domiciliul sau reședința în regiunea de dezvoltare selectată prin proiect (una din cele 7 regiuni mai puțin dezvoltate ale României sau regiunea dezvoltată);
* sunt *părinți/ tutori ai antepreșcolarilor* vizați prin proiect.

Categoria de grup țintă formată din *Părinți/ tutori* va avea o implicare secundară/minimă în cadrul proiectelor și se va limita la aria stimulării participării copiilor la învățământul antepreșcolar.

1. **Pentru a fi eligibile, persoanele din grupul țintă format din *personalul didactic din învățământul preuniversitar* trebuie să îndeplinească CUMULATIV următoarele condiții:**

* sunt angajate într-o instituție de educație de nivel antepreșcolar/preșcolar localizată în regiunea de dezvoltare vizată prin proiect (una din cele 7 regiuni mai puțin dezvoltate ale României sau regiunea dezvoltată) sau dețin o calificare didactică specifică care poate fi utilizată în domeniul educației de acest nivel, în urma formării de competențe profesionale suplimentare în cadrul proiectului;
* pot fi implicate în derularea activităților destinate grupului țintă – antepreșcolari și/sau părinți/tutori ai antepreșcolarilor.

## **Indicatori**

Conform Regulamentului (UE) nr. 1304/2013, art. 5 *”Toți indicatorii comuni de realizare și de rezultat trebuie raportați pentru toate prioritățile de investiții”.* Pentru a răspunde acestei cerințe, solicitantul va avea obligația raportării indicatorilor comuni, conform **ghidului de raportare indicatori (comuni și specifici de program).**

**Valorile minime acceptate ale indicatorilor din cadrul proiectelor sunt prezentate in tabelele mai jos:**

| **INDICATORI DE REALIZARE IMEDIATĂ** | | | |
| --- | --- | --- | --- |
| **Cod** | **Denumire indicator** | **Valoare minima în cadrul proiectului (regiuni mai puțin dezvoltate)** | **Valoare minima în cadrul proiectului (regiunea mai dezvoltată)** |
| **4S87** | Persoane (copii) care beneficiază de sprijin pentru participarea la programe de educație (EICP), din care:   * copii 0-2 ani, din care: * roma * mediul rural | 50 copii 0-2 ani  (5 grupe de antepreșcolari nou înființate) | 50 copii 0-2 ani  (5 grupe antepeșcolari nou înființate) |

## **Alocarea stabilită pentru apelul de proiecte**

Proiectele depuse în cadrul acestei cereri de proiecte se vor realiza și implementa la nivel regional.

În cadrul prezentului apel de proiecte, implementat prin aplicarea procedurii competitive lansate în contextul Axei Prioritare 6, PI 10.i., OS 6.2 din cadrul Programului Operațional Capital Uman 2014-2020, bugetul alocat este de 164.000.000euro (contribuția UE+ contribuția națională) la nivelul categoriilor de regiuni după cum urmează:

* pentru **regiunile mai puțin dezvoltate** (Nord-Est, Nord-Vest, Vest, Sud-Vest Oltenia, Centru, Sud-Est și Sud-Muntenia), suma totală disponibilă este de 145.479.108 euro, din care contribuția UE este de 123.657.242euro (corespunzând unei contribuții UE de 85%), iar contribuția națională este de 21.821.866euro (corespunzând unei contribuții naționale de 15%).
* pentru **regiunea mai dezvoltată** (București-Ilfov), suma totală disponibilă este de 18.520.892euro, din care contribuția UE este de 14.816.714euro (corespunzând unei contribuții UE de 80%), iar contribuția națională este de 3.704.178euro (corespunzând unei contribuții naționale de 20%).

|  |  |  |  |
| --- | --- | --- | --- |
| **Tip**  **Regiuni** | **Contribuția UE** | **Contribuția RO** | **Total finanțare**  **(contribuția UE+ contribuția RO)** |
| **Regiuni mai puțin dezvoltate (7 regiuni)**  Nord-Est, Nord-Vest, Vest, Sud-Vest Oltenia, Centru, Sud-Est și Sud-Muntenia | **123.657.242 euro** | **21.821.866 euro** | **145.479.108 euro** |
| **Regiunea mai dezvoltată**  București-Ilfov | **14.816.714 euro** | **3.704.178 euro** | **18.520.892 euro** |
| **TOTAL alocare pentru prezenta cerere de propuneri de proiecte** | **138.473.956 euro** | **25.526.044 euro** | **164.000.000 euro** |

## **Valoarea minimă și maximă a proiectului, rata de cofinanțare**

Bugetul proiectului dumneavoastră va fi exprimat DOAR în lei.

**Valoarea eligibilă a unui proiect este de maxim 539.812,19 euro, pentru regiunile mai puțin dezvoltate, respectiv 700.266,94, pentru regiunea București Ilfov.**

Cursul de schimb care va fi utilizat pentru stabilirea acestei valori este cursul Inforeuro aferent lunii ………. 2018, respectiv 1 EURO = ………… RON.

### **Cofinanțarea națională (cofinanțarea publică și cofinanțarea proprie)**

Contribuția eligibilă minimă a solicitantului reprezintă procentul din valoarea totală eligibilă a proiectului propus, care va fi suportat de solicitant, conform cerințelor prevăzute în documentul *Orientări privind* *accesarea finanțărilor în cadrul Programului Operațional Capital Uman 2014-2020,* cu modificările și completările ulterioare  *(*<http://www.fonduriue.ro/images/files/programe/CU/POCU2014/20.04/ORIENTARI.GENERALE.POCU.pdf>). Pe parcursul implementării proiectului, cheltuielile necesare derulării proiectului angajate de Solicitant dar care nu fac parte din cheltuielile declarate eligibile în cadrul acestui apel, vor fi suportate de către acesta.

# **REGULI PENTRU ACORDAREA FINANȚĂRII**

## **Eligibilitatea solicitantului și a partenerilor**

Se va avea în vedere capitolul relevant din *Orientări privind accesarea finanțărilor în cadrul POCU 2014-2020* , cu modificările și completările ulterioare*,* disponibil la <http://www.fonduri-ue.ro/pocu-2014#implementare-program>

## **Eligibilitatea proiectului**

Se va avea în vedere capitolul relevant din *Orientări privind accesarea finanțărilor în cadrul POCU 2014-2020* cu modificările și completările ulterioare, disponibil la: <http://www.fonduri-ue.ro/pocu-2014#implementare-program>

## **Eligibilitatea cheltuielilor**

### **2.3.1 Încadrarea cheltuielilor** aferente proiectului în categoriile/ subcategoriile de cheltuieli conform MySMIS:

|  |  |  |  |  |
| --- | --- | --- | --- | --- |
| **CHELTUIELI DIRECTE**  **Cheltuielile directe** reprezintă cheltuieli care pot fi atribuite unei anumite activități individuale din cadrul proiectului şi pentru care este demonstrată legătura cu activitatea/ sub activitatea în cauză | | | | |
|  | **Categorie MySMIS** | **Subcategorie MySMIS** | **Subcategoria (descrierea cheltuielii) conține:** | |
| **Cheltuielile directe** | 9-Cheltuieli aferente managementului de proiect | 23 - cheltuieli salariale cu managerul de proiect | * Salariu net manager de proiect | |
| 25-Cheltuieli salariale | 83-Cheltuieli salariale cu personalul implicat in implementarea proiectului (în derularea activităților, altele decât management de proiect) | * Salarii pentru personalul implicat in implementarea proiectului altele decât management de proiect | |
| 164-Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori) | * Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori) | |
| 27-Cheltuieli cu deplasarea | 98-Cheltuieli cu deplasarea pentru personal propriu și experți implicați in implementarea proiectului | * Cheltuieli pentru cazare; * Cheltuieli cu diurna personalului propriu * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, la şi de la aeroport, gară, autogară sau port şi locul delegării ori locul de cazare, precum şi transportul efectuat pe distanţa dintre locul de cazare şi locul delegării); * Taxe şi asigurări de călătorie și asigurări medicale aferente deplasării | |
| 97-Cheltuieli cu deplasarea pentru participanți - grup țintă | * Cheltuieli pentru cazare; * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, la şi de la aeroport, gară, autogară sau port şi locul delegării ori locul de cazare, precum şi transportul efectuat pe distanţa dintre locul de cazare şi locul delegării); * Taxe şi asigurări de călătorie și asigurări medicale aferente deplasării | |
| 29-Cheltuieli cu servicii | 100-Cheltuieli pentru consultanță și expertiză, inclusiv pentru elaborare PMUD | * Cheltuielile pentru achiziționarea sau realizarea de studii, cercetări de piață, analize. * Cheltuieli aferente diverselor achiziții de servicii specializate, pentru care beneficiarul nu are expertiza necesară (ex. formare profesională, consiliere profesională, consultanță antreprenorială, servicii medicale aferente grupului țintă în vederea participării la programele de formare profesională etc.). | |
| 104-Cheltuieli cu servicii pentru organizarea de evenimente și cursuri de formare | * Cheltuielile efectuate pentru organizare de evenimente de genul conferințe (altele decât cele pentru informare și comunicare), cursuri de instruire, semănării, mese rotunde, ateliere de lucru, cursuri de formare care pot include: * Cheltuieli pentru cazare, masă, transport; * Cheltuieli pentru taxe şi asigurări ale persoanelor din grupul ţintă și a altor persoane care participă/contribuie la realizarea activităților proiectului; * Cheltuieli pentru închiriere sală, echipamente/dotări; * Cheltuieli pentru onorarii aferente lectorilor/moderatorilor/vorbitorilor cheie in cadrul unui eveniment, precum și persoane care participă/contribuie la realizarea evenimentului; * Cheltuieli cu servicii de formare; * Cheltuieli pentru servicii de traducere şi interpretariat aferente activităţilor realizate; * Cheltuieli pentru editare/tipărire/multiplicare materiale pentru evenimente; * Servicii de catering; * Servicii de sonorizare. * Servicii de transport de materiale şi echipamente; | |
| 11-Cheltuieli cu taxe/ abonamente/ cotizații/ acorduri/ autorizații necesare pentru implementarea proiectului | 32 - cheltuieli cu taxe/abonamente/cotizații/acorduri/ autorizații/garanții bancare necesare pentru implementarea proiectului | * Taxe de participare la programe de formare/ educație * Cheltuielile pentru achiziţia de publicaţii/abonamente la publicaţii, cărţi relevante pentru obiectul de activitate al beneficiarului, în format tipărit şi/sau electronic, precum şi cotizaţiile pentru participarea la asociaţii. * Achiziționare de reviste de specialitate, materiale educaționale relevante pentru operațiune, în format tipărit, audio şi/ sau electronic; * Cheltuielile aferente garanțiilor oferite de bănci sau alte instituții financiare; * Taxe notariale. | |
| 21-Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile | 70-Cheltuieli cu achiziția de materii prime, materiale consumabile și alte produse similare necesare proiectului | * Materiale consumabile * Cheltuieli cu materii prime și materiale necesare derulării cursurilor practice * Materiale direct atribuibile susținerii activităților de educație și formare * Papetărie * Cheltuieli cu materialele auxiliare * Cheltuieli cu materialele pentru ambalat * Cheltuieli cu alte materiale consumabile * Multiplicare | |
| 22 - cheltuieli cu achiziția de active necorporale | 76 - cheltuieli cu achiziția de active necorporale | * concesiuni, brevete, licențe, mărci comerciale, drepturi și active similare, aplicații informatice | |
| 23-Cheltuieli cu hrana | 81-Cheltuieli cu hrana | * Cheltuieli cu hrana pentru participanți (grup țintă) și alți participanți la activitățile proiectului | |
| 43-Cheltuieli pentru asigurarea utilităților necesare funcționarii structurilor operaționalizate in cadrul proiectului | 165-Cheltuieli pentru asigurarea utilităților necesare structurii | * Utilități:   + apă şi canalizare   + servicii de salubrizare   + energie electrică   + energie termică şi/sau gaze naturale * telefoane, fax, internet, acces la baze de date * Servicii poștale şi/sau servicii curierat * Servicii de administrare a clădirilor:   + întreținerea curentă   + asigurarea securității clădirilor   + salubrizare şi igienizare * Servicii de întreținere şi reparare echipamente şi mijloace de transport:   + întreținere echipamente   + reparații echipamente   + întreținere mijloace de transport   + reparații mijloace de transport * Arhivare documente * Amortizare active * Cheltuieli financiare şi juridice (notariale) * Prime de asigurare bunuri (mobile şi imobile) * Prime de asigurare obligatorie auto (excluzând asigurarea CASCO) * Cheltuieli aferente deschiderii, gestionării şi operării contului/conturilor bancare al/ale proiectului | |
| 5-Cheltuieli cu închirierea, altele decât cele prevăzute la cheltuielile generale de administrație | 9-Cheltuieli cu închirierea, altele decât cele prevăzute la cheltuielile generale de administrație | * Închiriere sedii, inclusiv depozite * Închiriere spații pentru desfășurarea diverselor activități ale operațiunii * Închiriere echipamente * Închiriere vehicule * Închiriere diverse bunuri | |
| 4-Cheltuieli de leasing | 8-Cheltuieli de leasing fără achiziție | * Rate de leasing plătite de utilizatorul de leasing pentru:   + Echipamente   + Vehicule   + Diverse bunuri mobile şi imobile | |
| 26-Cheltuieli cu subvenții/burse/premii | 91-Subvenții | * Subvenții (ajutoare, premii) acordate pentru copii și elevi, inclusiv ca măsuri de acompaniere * Subvenții (ajutoare, premii) pentru cursanți pe perioada derulării cursurilor * Subvenții (ajutoare, premii) pentru persoane aparținând grupurilor vulnerabile; * Subvenții (ajutoare, premii) pentru servicii sociale de îngrijire pentru persoanele dependente (copii, persoane cu dizabilități). | |
| 95 - Premii | * Premii în cadrul unor concursuri | |
| 28-Cheltuieli de tip FEDR | 161-Cheltuieli cu constructii, inclusiv reabilitare/ modernizare clădiri | * Reabilitare/ modernizare clădiri/ condiții de locuire, inclusiv accesibilizarea clădirilor/ inclusiv a spatiilor interioare pentru persoane cu dizabilități (ex. toalete accesibilizate). Toate lucrările de accesibilizare trebuie să fie efectuate în conformitate cu Normativul tehnic NP051; * Instalații tehnice * Echipamente tehnologice (mașini, utilaje şi instalații de lucru) * Utilaje şi echipamente tehnologice şi funcționale * Alte echipamente:   + Echipamente de calcul şi echipamente periferice de calcul   + Cablare rețea internă   + Achiziționare şi instalare de sisteme şi echipamente pentru persoane cu dizabilități   + Mobilier, birotică, echipamente de protecție a valorilor umane şi materiale   + Alte cheltuieli pentru investiții * Cheltuieli pentru avize, acorduri, autorizații:   + Taxe pentru obținerea/ prelungirea valabilității certificatului de urbanism;   + Taxe pentru obținerea/ prelungirea valabilității autorizației de construcție; * Obținerea avizelor şi acordurilor pentru racorduri şi branșamente la rețelele publice de apă, canalizare, gaze, termoficare, energie electrică, telefonie; * Obținerea acordului de mediu; * Obținerea avizului PSI; * Obținerea avizelor sanitare de funcționare. * Cheltuieli pentru asigurarea utilităților şi/sau reabilitarea şi modernizarea utilităților:   + Alimentare cu apă, canalizare;   + Alimentare cu gaze naturale;   + Agent termic;   + Căi de acces;   + Facilități de acces pentru persoane cu dizabilități; * Energie electrică. |

|  |  |  |  |
| --- | --- | --- | --- |
| **Cheltuieli indirecte** | | | |
|  | **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| **Cheltuieli indirecte** | 44-cheltuieli indirecte conform art.68 | 166-cheltuieli indirecte conform art.68 | * Salarii aferente experților suport pentru activitatea managerului de proiect * Salarii aferente personalului administrativ și auxiliar * Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori). * Chirie sediu administrativ al proiectului * Plata serviciilor pentru medicina muncii, prevenirea şi stingerea incendiilor, sănătatea şi securitatea în muncă pentru personalul propriu * Cheltuieli cu dezvoltarea de aplicații informatice * Cheltuieli de consultanța si expertiza de care beneficiarul are nevoie pentru derularea corespunzătoare a managementului de proiect (expertiza financiară, achiziții publice) * Utilități:   a) apă şi canalizare  b) servicii de salubrizare  c) energie electrică  d) energie termică şi/sau gaze naturale  e) telefoane, fax, internet, acces la baze de date  f) servicii poștale şi/sau servicii curierat   * Servicii de administrare a clădirilor:   a) întreținerea curentă  b) asigurarea securității clădirilor  c) salubrizare şi igienizare   * Servicii de întreținere şi reparare echipamente şi mijloace de transport:   a) întreținere echipamente  b) reparații echipamente  c) întreținere mijloace de transport  d) reparații mijloace de transport   * Amortizare active * Conectare la rețele informatice * Arhivare documente * Cheltuieli aferente procedurilor de achiziție * Multiplicare, cu excepția materialelor de informare şi publicitate * cheltuielile aferente garanțiilor oferite de bănci sau alte instituții financiare * taxe notariale * abonamente la publicații de specialitate * Cheltuieli financiare şi juridice (notariale):   + prime de asigurare bunuri (mobile şi imobile)   + asigurarea medicală pentru călătoriile în străinătate,   + prime de asigurare obligatorie auto (excluzând asigurarea CASCO)   + cheltuieli aferente deschiderii, gestionării şi operării contului/conturilor bancare al/ale proiectului   Materiale consumabile:  a) cheltuieli cu materialele auxiliare  b) cheltuieli cu materialele pentru ambalat  c) cheltuieli cu alte materiale consumabile   * producția materialelor publicitare şi de informare * tipărirea/multiplicarea materialelor publicitare şi de informare * difuzarea materialelor publicitare şi de informare * dezvoltare/adaptare pagini web * închirierea de spațiu publicitar * alte activități de informare şi publicitate |
| Lista cheltuielilor indirecte aferente proiectului este indicativă; solicitantul nu trebuie să fundamenteze cheltuielile indirecte în bugetul proiectului, aceste cheltuieli fiind stabilite ca rată forfetară de 15% din costurile directe eligibile cu personalul (prin aplicarea articolului 68 alineatul (1) litera (b) din Regulamentul (UE) NR. 1303/2013 AL PARLAMENTULUI EUROPEAN ȘI AL CONSILIULUI din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului). Pe parcursul implementării proiectului nu vi se vor solicita documente suport pentru justificarea cheltuielilor indirecte efectuate în cadrul proiectului, ci doar cu privire la costurile directe eligibile cu personalul. | | |

NB.

### 

### 

### **2.3.2 Reguli generale și specifice de decontare**

Cheltuielile privind dezvoltarea resurselor didactice pentru învățământul antepreșcolar în creșe/grupe de creșă pilot, inclusiv sprijinirea familiilor în îndeplinirea rolului de parteneri în experiența educațională timpurie a copiilor, nu vor putea depăși, la nivel de proiect, contravaloarea în lei a **359.259,85** euro. Această valoare de sumă va fi compusă din:

Cheltuielile pentru înființarea unei grupe noi de creșă, care nu vor putea depăși contravaloarea în lei a 8.350 euro;

Cheltuielile pentru servicii de educație (cuprind remunerația unui educator-puericultor, precum și resursele educaționale necesare) pentru o grupă de antepreșcolari, care nu vor putea depăși contravaloarea în lei a 28.174 euro).

Cheltuielile de îngrijire a antepreșcolarilor din grupul țintă vor respecta valorile financiare din tabelul de mai jos:

|  |  |
| --- | --- |
| **Tip de regiune** | **Grupa de 10 antepreșcolari** |
| Regiune mai puțin dezvoltată | **189.600,00 lei** |
| Regiunea București-Ilfov | **319.200,00 lei** |

(LDR : 790 lei/luna \* 10 anteprescolari \* 24 luni, respectiv MDR : 1330 lei/luna \* 10 anteprescolari \* 24 luni)

**Costul pe lună pentru îngrijirea unui antepreșcolar susținut, specificat în tabelul de mai sus, cuprinde următoarele tipuri de cheltuieli:** cheltuielile de întreținere, hrană şi gospodărie, obiecte de inventar, echipament și cazarmament, materiale igienico-sanitare, inclusiv cheltuielile aferente plății salariilor pentru personalul de îngrijire angajat în creșă.

Sprijinul acordat lunar pentru îngrijire prin servicii de creșă se va acorda pe baza unui *Contract de sprijin prin măsuri de educație și îngrijire în creșă* (Anexa 7)care se va încheia cu părintele/tutorele legal al copilului antepreșcolar din grupul țintă al proiectului.

Monitorizarea îndeplinirii condițiilor de acordare a valorii costului/copil în vederea validării acestuia (condiții cum ar fi: prezența la programul de creșă, obținerea de progrese în educație conform analize și evaluări etc.) se va realiza lunar. In cazul in care participantul are absente nemotivate pentru mai mult de 25%/luna, acordarea costului lunar va fi redusă pentru semestrul următor la 60% din valoarea standard.

Dosarul individual al fiecărui copil care a beneficiat de sprijin financiar, inclusiv listele de prezență zilnică/lunară, vor fi păstrate și arhivate corespunzător la sediul beneficiarului de grant

Cu privire la eligibilitatea cheltuielilor pentru achiziția de echipamente și pentru închirieri și leasing, trebuie respectate și plafoanele stabilite prin *Orientări privind accesarea finanțărilor în cadrul Programului Operațional Capital Uman 2014-2020,* cu modificările și completările ulterioare

La nivel de proiect pot fi decontate cheltuieli plafonate procentual, după cum urmează:

* cheltuieli de tip FEDR aferente cheltuielilor directe ale proiectului: maximum 10% din cheltuielile directe eligibile ale proiectului.
* Cheltuielile indirecte vor fi decontate ca finanțare forfetară de maximum 15% din costurile directe cu personalul, prin aplicarea articolului 68 alineatul (1) litera (b) din REGULAMENTUL (UE) NR. 1303/2013 AL PARLAMENTULUI EUROPEAN ȘI AL CONSILIULUI din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului.

Atât solicitantul, cât si fiecare partener, trebuie sa contribuie financiar la implementarea proiectului, nefiind posibil ca un partener sau/si solicitantul sa asigure partea de buget (asistenta financiara nerambursabila sau/si contribuție proprie) prevăzută pentru un alt partener.

# **CAPITOLUL 3. Completarea cererii de finanțare**

*Completarea cererii de finanțare se realizează în conformitate cu documentul Orientări privind accesarea finanțărilor în cadrul Programului Operațional Capital Uman 2014-2020,* versiunea aprilie 2016, cu modificările și completările ulterioare, *precum și cu instrucțiunile de completare furnizate în sistemul informatic la apelurile de proiecte.*

# **CAPITOLUL 4. Procesul de evaluare și selecție a proiectelor**

Selecția proiectelor se efectuează în conformitate cu prevederile:

* Documentului *Orientări privind accesarea finanțărilor în cadrul Programului Operațional Capital Uman 2014-2020[[5]](#footnote-5)*, cu modificările și completările ulterioare
* *Metodologiei de evaluare și selecție a proiectelor POCU[[6]](#footnote-6)*
* *Criteriile de verificare a conformității administrative și a eligibilității*
* *Criteriile de evaluare și selecție*

# **CAPITOLUL 5. Depunerea și soluționarea contestațiilor**

Procesul de soluționare a contestațiilor se desfășoară în conformitate cu prevederile Metodologiei de verificare, evaluare și selecție a proiectelor POCU, cu modificările și completările ulterioare.

# **CAPITOLUL 6. Contractarea proiectelor – descrierea procesului**

Procesul de contractare se desfășoară în conformitate cu prevederile *Orientări privind accesarea finanțărilor în cadrul Programului Operațional Capital Uman 2014-2020* disponibil la <http://www.fonduri-ue.ro/pocu-2014#implementare-program>***,*** *cu modificările și completările ulterioare.*

# **ANEXE**

* ANEXA 1 - CADRUL LEGAL ȘI STRATEGIILE RELEVANTE
* ANEXA 2 – EXEMPLE DE ACTIVITĂȚI DE DESEGREGARE
* ANEXA 3 - DEFINIȚIILE INDICATORILOR
* ANEXA 4 - CRITERIILE DE VERIFICAREA CONFORMITĂȚII ADMINISTRATIVE ȘI A ELIGIBILITĂȚII
* ANEXA 5 - CRITERII DE EVALUARE ȘI SELECȚIE
* ANEXA 6 – CRITERII DE SELECȚIE ANTEPREȘCOLARI PENTRU SERVICII DE CREȘĂ
* ANEXA 7 – CONTRACT DE SPRIJIN SERVICII CRESA
* ANEXA 8 – DECLARAȚIE DE ASUMARE A RESPONSABILITĂȚII PENTRU ASIGURAREA SUSTENABILITĂȚII MĂSURILOR SPRIJINITE DE MINIMUM 1 AN DE LA FINALIZAREA IMPLEMENTĂRII PROIECTULUI PENTRU SERVICIILE EDUCAȚIONALE DE CREȘĂ DEZVOLTATE ÎN PROIECT
* ANEXA 9 - INSTRUCȚIUNI ORIENTATIVE PRIVIND COMPLETAREA CERERII DE FINANȚARE

1. Strategia privind reducerea părăsirii timpurii a școlii în România, https://www.edu.ro/sites/default/files/\_fi%C8%99iere/Invatamant-Preuniversitar/2015/Strategie-PTS/Strategia-PTS-2015.pdf [↑](#footnote-ref-1)
2. Definiție preluată de pe pagina de internet a Comisiei Europene: <http://ec.europa.eu/social/main.jsp?catId=1022&langId=en> [↑](#footnote-ref-2)
3. <http://www.fonduri-ue.ro/images/files/documente-relevante/orientari_beneficiari/Ghid.egalitate.sanse.1.pdf> [↑](#footnote-ref-3)
4. [1] Copii  de 3 ani neîmpliniți la data ieșirii din operațiunea finanțată. [↑](#footnote-ref-4)
5. <http://www.fonduri-ue.ro/images/files/programe/CU/POCU-2014/20.04/ORIENTARI.GENERALE.POCU.pdf> [↑](#footnote-ref-5)
6. http://www.fonduri-ue.ro/images/files/programe/CU/POCU-2014/2017/Metodologia\_de\_evaluare\_POCU\_mai\_2017\_1.pdf [↑](#footnote-ref-6)